laion/Wikipedia-Exotic huggingface dataset:
באסם נעים

באסם נעים מוחמד נעים (בערבית: باسم نعيم محمد نعيم; נולד ב-1963) הוא אזרח פלסטיני, חבר בלשכה המדינית של החמאס, ורופא במקצועו. באסם נעים נולד ב־24 בינואר 1963 בבית חאנון שברצועת עזה. לנעים תואר ברפואה מגרמניה ותואר שלישי בכירורגיה. נעים עבד בעבר בבית החולים שיפא בעזה. בנו הבכור היה חבר בגדודי עז א-דין אל-קסאם ונהרג בגיל 17 במהלך פלישה ישראלית לשכונת שג'אעייה. נעים כיהן כשר הבריאות בממשלת הרשות הפלסטינית תחת הנהגתו של אסמאעיל הנייה (מרץ 2006 עד מרץ 2007), ולאחר מכן כיהן כשר הנוער והספורט בממשלת האחדות הלאומית (מרץ 2007 עד יוני 2007). לאחר ההשתלטות של ארגון החמאס על רצועת עזה ולאחר שהנשיא הפלסטיני מחמוד עבאס פירק את ממשלת האחדות ב־14 ביוני 2007, נעים הפך לשר הבריאות ברצועת עזה. נעים התפטר בשנת 2012 והפך לראש המועצה ליחסים בינלאומיים בעזה. לנעים יש קהל עוקבים גדול ברשתות החברתיות בהן הוא מרבה לפרסם מסרים אנטי-ישראלים ומסרים המקדמים קמפיין חרם על ישראל. נעים גינה מספר פעמים התקפות טרור נגד יהודים שבוצעו במדינות מערביות. בעקבות מתקפת הפתע על ישראל ב-7.10.2023 שבה גבתה את חייהם של מעל ל-1,400 אזרחים ישראלים[דרוש מקור] נעים התראיין בערוץ הטלוויזיה הבריטי סקיי ניוז, בראיון טען נעים שבמהלך המתקפה לא נהרגו אזרחים ישראלים. באסם נעים, ברשת החברתית אקס (טוויטר) "JMCC - Basem Naim". IBP USA. Palestine Business Intelligence Report Volume 1 Strategic and Practical Information. Lulu.com. pp. 24–. ISBN 978-1-4387-3748-5. Ynet (11 אוק' 2019). "In rare move, Hamas condemns Germany synagogue attack". ynetnews. נבדק ב-12 אוג' 2020. {{cite news}}: (עזרה) Levy, Elior (28 אוק' 2018). "Hamas official condemns Pittsburgh attack: 'proves that terror has no religion'". ynetnews. נבדק ב-12 אוג' 2020. {{cite news}}: (עזרה) Kathleen Magramo, Adam Renton, Christian Edwards, Ed Upright, Aditi Sangal, Dakin Andone, Elise Hammond, Maureen Chowdhury, Christina Maxouris, Kaanita Iyer and Tori B. Powell, October 12, 2023 - Israel-Hamas war news, CNN, ‏2023-10-12 (באנגלית) "Hamas official: 'We have not killed any civilians'" (video). youtube.com (באנגלית). Sky News. 10 אוק' 2023. {{cite web}}: (עזרה) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אנאטולי קוואשנין

אנטולי וסילייביץ' קוואשנין (ברוסית: Анатолий Васильевич Квашнин;‏ 15 באוגוסט 1946 – 7 בינואר 2022) היה גנרל רוסי אשר כיהן כראש המטה הכללי הרוסי בין השנים 1997–2004. קוואשנין נולד באופה ב-15 באוגוסט 1946. אביו היה איש צבא. ב-1969 הוא התגייס לצבא האדום, ועוד באותה שנה מונה למפקד פלוגת טנקים. ביוני 1976 מונה לסגן מפקד רגימנט הטנקים ה-360 שהוצב בצ'כוסלובקיה. באוגוסט 1978 מונה למפקד הרגימנט. בפברואר 1981 מונה לסגן מפקד דיוויזיית הטנקים ה-31. ביולי 1982 הוא מונה למפקד דיוויזיית הטנקים ה-78. ב-1987 הוא החל ללמוד באקדמיה הצבאית של המטה הכללי. ב-1989 הוא סיים את לימודיו ומונה לסגן מפקד הארמייה המשולבת ה-28. ב-7 במאי 1992 הוא מונה למפקד ארמיית הטנקים ה-7. ב-24 באוגוסט של אותה שנה הוא מונה לסגן מחלקת המבצעים של המטה הכללי. הוא השתתף במלחמת צ'צ'ניה הראשונה. בפברואר 1995 הוא מונה למפקד המחוז הצבאי צפון הקווקז. ב-22 במאי 1997 הוא מונה לראש המטה הכללי. ב-25 בנובמבר של אותה שנה העניק לו נשיא רוסיה בוריס ילצין את עיטור גיבור הפדרציה הרוסית על חלקו בהדיפת טרוריסטים צ'צ'נים שפלשו לדאגסטן. ב-1999 הוא שלח כוחות מיוחדים רוסיים שהשתלטו על שדה התעופה בקוסובו. ב-19 ביולי 2004 הוא סיים את הקדנציה שלו ופרש מהצבא. לאחר פרישתו מהצבא הוא מונה לנציג מיוחד של נשיא רוסיה במחוז הפדרלי הסיבירי. ב-2010 הוא סיים את התפקיד ומונה לחבר במועצת הביטחון של הפדרציה הרוסית. בדצמבר 2021 הוא נדבק ב-COVID-19 ונפטר ממנו ב-7 בינואר 2022. מדיה וקבצים בנושא אנאטולי קוואשנין בוויקישיתוף אנאטולי קוואשנין, באתר "Find a Grave" (באנגלית) אנאטולי קוואשנין באתר משרד ההגנה הרוסי
אנדריי בוריסנקו

אנדריי בוריסנקו (ברוסית:Андрей Иванович Борисенко ‏, נולד ב-17 באפריל 1964 בלנינגרד) היה קוסמונאוט רוסי. הוא השתתף טיסות לתחנת החלל הבין-לאומית, היה חבר בכמה משלחות ומפקד משלחת מס' 28 לתחנת החלל הבין-לאומית. אנדריי בוריסנקו נולד בעיר לנינגרד. בשנת 1987 הוא סיים לימודי הנדסת מכונות במכון להנדסה בלנינגרד וקיבל תואר שני. בשנים 1987–1989 הוא עבד בחיל הים הסובייטי כאזרח. בשנת 1989 בוריסנקו עבר לתאגיד הטילים והחלל אנרגיה. הוא היה בצוות ניהול של פרויקט תחנת החלל מיר. בשנים 1999–2003 הוא היה ראש משמרת במרכז בקרת הטיסה של רוסקוסמוס. בשנת 2003 בוריסנקו החל קורס במרכז גגארין להכשרת קוסמונאוטים וסיים אותו בשנת 2005. הוא היה בחבר בצוות גיבוי של מספר משימות. באפריל 2011 בוריסנקו טס לחלל בחללית סויוז TMA-21 (אלכסנדר סאמוקוטייב היה מפקד צוות) שהביאה לתחנת החלל את חברי משלחת מס' 27 לתחנת החלל הבין-לאומית החדשים (דמיטרי קונדרטייב היה מפקד המשלחת). לאחר סיום עבודת המשלחת הוא עבר למשלחת מס' 28 לתחנת החלל הבין-לאומית והיה מפקד המשלחת. הוא חזר לכדור הארץ לאחר 164 ימים בחלל. באוקטובר 2016 בוריסנקו טס לחלל בחללית סויוז MS-02 (סרגיי ריז'יקוב היה מפקד צוות) שהביאה לתחנת החלל את חברי משלחת מס' 49 לתחנת החלל הבין-לאומית החדשים (אנטולי איוואנישין היה מפקד המשלחת). לאחר סיום עבודת המשלחת הוא עבר למשלחת מס' 50 לתחנת החלל הבין-לאומית בפיקוד של רוברט קימברו. הוא חזר לכדור הארץ לאחר 173 ימים בחלל. בוריסנקו היה מועמד לטוס בחלליות אמריקאיות מהדור החדש שתוכננו לעשור השני של המאה ה-21. בפברואר 2021 הוא עזב את יחידת הקוסמונאוטים מסיבות רפואיות. מדיה וקבצים בנושא אנדריי בוריסנקו בוויקישיתוף ביוגרפיה ביוגרפיה באתר הכנת הקוסמונאוטים הרוסי
Earth Observing System

Earth Observing System (מערכת תצפית כדור הארץ) היא תוכנית של נאס"א שכוללת מספר לוויינים ומכשירים מדעים על מסלול סביב כדור הארץ לביצוע תצפיות על היבשה, ביוספירה, אטמוספירה והאוקיינוסים. הלוויין הראשון לניטור מזג אוויר היה לוויין TIROS-1 ששוגר בשנת 1960. מידע שהתקבל מהלוויין איפשר לשפר יכולת חיזוי מזג אוויר. בהמשך שוגרו לווייני ATS לבדיקת טכנולוגיות לתצפית על כדור הארץ. לוויין ATS-3 היה הראשון ששלח למערכה בקרה צילומי צבע. בעקבות הצלחות הראשונות הוחלט על תחילת תוכנית לאנדסאט. הלוויין הראשון במסגרת תוכנית זו שוגר בשנת 1972. במהלך סוף שנות ה-80 של המאה ה-20 התגבשה תוכנית רב שנתית לביצוע תצפיות על כדור הארץ. לתוכנית זו הצטרפו סוכנויות חלל של מדינות נוספות. נכון לאוקטובר 2023 התוכנית כוללת 48 משימות שהושלמו, 35 משימות פעילות ו-12 משימות מתוכננים. חלק מהמשימות כוללים התקנת מכשירי מדידה על תחנת החלל הבין-לאומית או שילוב מכשור בלוויינים שבאחריות גופים אחרים. מדיה וקבצים בנושא Earth Observing System בוויקישיתוף דף רשמי של התוכנית פרטים על רגש LIS פרטים על המכשיר מידע על המכשיר מידע על המכשיר מידע על המכשיר תיאור המכשיר מידע על המכשיר
מאלום פרפורנס

מאלום פרפורנס (באנגלית: Malum perforans) הוא כיב ממושך, כרוני ברגל בדרך כלל ללא כאבים, החודר לעומק או דרך העור, על פי רוב על כף הרגל (במקרה זה ניתן לכנותו malum perforans pedis). הוא מצוי בדרך כלל בחולי סוכרת עם נוירופתיה. למרות שהוא יגיב לעיתים קרובות לאמצעים שמרניים, ההישנות שלו היא תכופה ומביאה איתה סיכון של הפצת זיהום והרס רציני של רקמות. לרוב מדובר בסיבוך בסוכרת ובמצבים אחרים המשפיעים על העצבים. לכיבים אלו יש קצוות מחוררים וחלקים, הם דומים לכיב של גידול רך (מסטיקי, גומא). באזור שמסביב עלול להיות אובדן תחושה. מצב זה נובע מהתפרצות של אזורים החשופים לחיכוך יום-יומי של בולטות גרמיות. איבוד העצבוב (דנרבציה) עשוי להיות תוצאה של כל אחת מהמחלות הבאות: פגיעות בחוט השדרה צרעת פגיעה בעצב היקפי נוירופתיה סוכרתית טאבס דורסליס (Tabes dorsalis) מיאליטיס רוחבי ספינה ביפידה סירינגומיאליה (Syringomyelia) תחושות לחץ וכאב תקינות חיוניות להגנה על כף הרגל מפני לחצים מוגזמים וממושכים על בולטות גרמיות. ברגל לא רגישה, כמו בנוירופתיה סוכרתית, רקמות רכות חשופות ללחצים מוגזמים ללא ידיעת הפרט. במילים אחרות, על ידי נזק עצבי בכפות הרגליים, המטופלים לא מקבלים משוב על השפעת כפות הרגליים בהליכה. כיבים אלה מתחילים עם תחושת כאבים. מוגלה יוצאת ונוצר חור שמתחתיו הנגע הולך ומעמיק. זה מוביל לכיבים נטולי כאב במקומות שונים ברגל. בחולים שאינם אמבולטוריים, כיבים אלו נמצאים בישבן ובחלק האחורי של העקב. האיבחון הוא קליני. התחושה נבדקת באמצעות מונופילמנט (מונופילמנטים הם חוטים בודדים העשויים מפולימר מותך שחולצו דרך תבנית) מדורג. תחילה מטופל הגורם הבסיסי לנוירופתיה. חלקים נמקיים (נקרוזה) מהפצע מוסרים והפצע נשמר לח בכל הזדמנות. כיבים נגועים מטופלים באנטיביוטיקה. גם השתלת עור היא אפשרות טיפולית. הוכח שאולטרסאונד עשוי להגביר את הקליטה של השתל באתרי כיב. רשימת מצבי עור Siebel, R; Baumgartner, R; Greitemann, B; Junker, Th. (6 בדצמבר 2012). "The Treatment of Malum Perforans Pedis". In Altmeyer, Peter; Hoffmann, Klaus; el Gammal, Stephan; et al. (eds.). Wound Healing and Skin Physiology. Springer Science & Business Media. p. 423. ISBN 978-3-642-77882-7. {{cite book}}: (עזרה) Modified from Behrman RE, editor: Nelson textbook of pediatrics, ed 20, Philadelphia, 2016, WB Saunders, p. 4480. Degowin, Richard L.; Leblond, Richard F.; Brown, Donald D. (2004). DeGowin's Diagnostic Examination 8th ed. pp. 157. ISBN 9780071409230. Hill, C. R.; Bamber, J. C.; Ter Haar, G. R. (2004). Physical principles of medical ultrasonics. p. 421. ISBN 9780471970026. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
בוהדן שוסט

בוהדן רומנוביץ' שוסט (באוקראינית: Богдан Романович Шуст; נולד ב-4 במרץ 1986) הוא כדורגלן עבר אוקראיני ששיחק בעמדות השוער. כיום (2022) - מאמן שוערים. שוסט החל את קריירת הכדורגל שלו במועדון הכדורגל קרפטי לבוב. הוא גדל במחלקת הנוער שלה ובשנת 2003 עלה לקבוצה הבוגרת. בתחילת עונת 2005/2006 הפך לשוער הראשון של הקבוצה. בינואר 2006 חתם על חוזה ל5 שנים עם קבוצת הצמרת האוקראינית שחטאר דונצק. בעונת 2006/2007 היה אחד השוערים המצטיינים בליגת העל האוקראינית. בקיץ 2007 החתימה שחטאר את אנדריי פיאטוב ובוהדן שוסט הפך משוער ראשון לשוער השני של הקבוצה. בהמשך להדחתו מתפקיד השוער הראשון, הושאל לקבוצת מטאלורג דונצק. בהתחלה סוכם, שהוא יושאל לשנתיים, אך לאחר 5 משחקים בוטלה ההשאלה ושוסט שב לשחטאר. בהמשך הושאל לקבוצות זוריה לוהנסק ומריופול. בשנת 2013 עזב בוהדן שוסט סופית את שחטאר דונצק וחתם למשך שנתיים בקבוצת מטאליסט חרקוב. בשנת 2015 עבר לקבוצת ווהלין לוצק. ב-2016- 2019 שיחק במדי וורסקלה פולטבה. בתחילת 2019 חתם בקבוצת אינהולץ, אשר שיחקה אז בליגת המשנה האוקראינית. בתום עונת 2019/2020 עלה עם הקבוצה לליגת העל האוקראינית. בשנת 2021 פרש מן המשחק הפעיל והפך למאמן שוערים של אינהולץ. שוסט שיחק בכל שכבות הגיל של הנבחרות הלאומיות של אוקראינה. נטל חלק בגביע העולם בכדורגל עד גיל 20 בשנת 2005. ב-26 בפברואר 2006 שיחק את משחקו הראשון בשורות הנבחרת הבוגרת - משחק מול אזרבייג'ן. שוסט היה בסגל נבחרת אוקראינה למונדיאל 2006, אך לא שותף באף אחד ממשחקי הנבחרת בטורניר. לאחר שנת 2007 לא זומן יותר לסגל הנבחרת. שחטאר דונצק ליגת העל האוקראינית (3): 2005/2006, 2007/2008, 2011/2012 הגביע האוקראיני : 2011/2012 גביע אופ"א: 2008/2009 מדיה וקבצים בנושא בוהדן שוסט בוויקישיתוף בוהדן שוסט, באתר Transfermarkt בוהדן שוסט, באתר Soccerway בוהדן שוסט, באתר WorldFootball.net בוהדן שוסט, באתר National Football Teams בוהדן שוסט, באתר FootballDatabase.eu פרופיל המאמן, באתר Transfermarkt
ספק (שיר של אילנה אביטל)

"ספק" הוא סינגל שהוקלט על ידי הזמרת הישראלית אילנה אביטל. את השיר הוציאה בדצמבר 1988 לאור חברת התקליטים הד ארצי, והוא נכלל כרצועה החמישית באלבום האולפן השישי שלה, כיוונים נעלמים. השיר נכתב על ידי רון רוזנפלד והולחן על ידי אביטל ורן בגנו, שגם הפיק אותו מוזיקלית. לא הופק וידאו קליפ רשמי, אולם ב-21 בספטמבר 2013 פורסם אודיו לא רשמי שלו דרך ערוץ היוטיוב של שלמה צח. בדומה לשאר הסינגלים של כיוונים נעלמים, גם ל"ספק" הוכנה עטיפה משלו בצבעי שחור-לבן. ב-27 בדצמבר 1988 הוצג כמועמד לכניסה למצעד הפזמונים השבועי של רשת ג' ב"פינה לשיפוטכם". בשבוע שלאחר מכן דורג במקום ה-29. ב-28 בפברואר עלה לשיאו במקום התשיעי. לבסוף הוא יצא מטבלת הדירוג ב-18 באפריל לאחר ארבעה-עשר שבועות צעידה רצופה. סרטון השיר "ספק" באתר יוטיוב מילות השיר "ספק" באתר שירונט אילנה אביטל - ספק, יוטיוב ספק - תקליט שדרים, יוטיוב המצעד השבועי של רשת ג' מתאריך 27 בדצמבר 1988. פזמונט המצעד השבועי של רשת ג' מתאריך 3 בינואר 1989. פזמונט המצעד השבועי של רשת ג' מתאריך 28 בפברואר 1989. פזמונט המצעד השבועי של רשת ג' מתאריך 18 באפריל 1989. פזמונט
הקשה (רפואה)

הקשה (באנגלית: Percussion) היא טכניקה של בדיקה גופנית. הקשה היא שיטה וטכניקה של דפיקה או תפיפה על משטח כדי לקבוע את המבנה שביסוד המשטח והיא משמשת בבדיקות קליניות גופניות להערכת מצב בית החזה או הבטן. זוהי אחת מארבע שיטות הבדיקה הקלינית, יחד עם בדיקה גופנית, מישוש, האזנה וחקירה. זה נעשה כשהאמה של יד אחת נוקשת על האמה של היד השנייה באמצעות פעולת פרק כף היד. האצבע שלא נוקשת (הידועה כ-pleximeter) מונחת בחוזקה על הגוף מעל הרקמה. בעת לחיצה על אזורי עצם כגון עצם הבריח, ניתן להשמיט את הפלקסימטר ולהקיש ישירות על העצם, כמו למשל בעת נקישה בחלל האפיקלי של נגע ריאתי האופייני לשחפת. ישנם שני סוגי ההקשה: הישירה, המשתמשת באצבע אחת או שתיים בלבד; והעקיפה, שמשתמשת רק באמה (האצבע האמצעית/המכופפת). בסיווג רחב, ישנם ארבעה סוגים של צלילי הקשה: תהודה, תהודה יתר, קהה כאבן או עמומה. צליל עמום מעיד על נוכחות של מסה מוצקה מתחת לפני השטח. צליל מהדהד יותר מצביע על מבנים חלולים המכילים אוויר. בנוסף להפקת צלילים שונים שניתן לשמוע, הם גם מייצרים תחושות שונות באצבע הפלקסימטר. הקשה שימשה בהתחלה כדי להבחין בין חביות ריקות למלאות של משקאות חריפים, ונאמר כי הרופא האוסטרי ד"ר ליאופולד אואנברוגר (Leopold Auenbrugger) הוא האדם שהציג את הטכניקה לרפואה המודרנית, למרות ששיטה זו שימשה את אבן סינא כ-1,000 שנים לפני כן לתרגול רפואי כמו שימוש בהקשה על הבטן כדי להראות עד כמה היא מלאה, ולהבחין בין מיימת לבין הצטברות גזים. היא משמשת לאבחון חזה אוויר, נפחת ומחלות אחרות. היא יכולה לשמש להערכת הניידות הנשימתית של בית החזה. היא משמשת כדי למצוא אם איבר כלשהו מוגדל. היא מבוססת על העיקרון של קביעת רקמות ורווחים ביניהן בעת רטט. הצליל שנוצר כך משמש לקבוע אם הרקמה בריאה או פתולוגית. בהתבסס על התפיסה השמיעתית והמישוש, ניתן לסווג את התווים (הצלילים) הנשמעים כ: צלילים טימפניים דמויי תוף נשמעים מעל מבנים מלאי אוויר במהלך בדיקת הבטן. תהודת יתר (pneumothorax), נאמר שנשמע דומה להקשה של לחיים נפוחות. תהודה רגילה, הצליל המופק על ידי הקשה על חזה רגיל. תהודה לקויה (מסה, קונסולידציה) נמוכה מצלילי הקשה רגילים. עמומה (קונסולידציה), בדומה להקשה של מסה כגון כבד. צליל אבן, הצלילים המופקים על ידי הקשה מהפלקסימטר ללא תרומה מהאזור הבסיסי. הקשה עלולה לגרום לכאב, לעיתים קרובות זה טוב מכיוון שהכאב יכול להצביע על פתולוגיה בסיסית. מדיה וקבצים בנושא הקשה בוויקישיתוף Owen Epstein, G. David Perkin, John Cookson, David P. de Bono. Pocket Guide to Clinical Examination, Third Edition. Mosby, 2004. מסת"ב 0-7234-3230-9 Cibeles Jolivette Gonzalez. "Avicenna's Canon Of Medicine". נבדק ב-17 באפריל 2018 – via Internet Archive. {{cite web}}: (עזרה) "Percussion notes". LifeHugger. אורכב מ-המקור ב-2011-07-13. נבדק ב-2009-10-07. "University of California, San Diego". הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ברין

האם התכוונתם ל... ברנו – עיר בצ'כיה ברין (מסע בין כוכבים) – גזע חייזרים בסדרה "מסע בין כוכבים" דוקטור ברין – דמות ראשית בסדרת המשחקים Half-Life ברין (בלועזית Brin או Brünn) הוא שם משפחה. אישים: ברין כריסטופר – זמר-יוצר בריטי אינגבילד ברין – עיתונאית ומגישת חדשות נורווגית איתי ברין – קצין ישראלי ג'ון מקפרסון ברין (Berrien) – עורך דין ופוליטיקאי אמריקאי, התובע הכללי של ארצות הברית וסנאטור מטעם ג'ורג'יה ג'ימי בריין – כדורגלן אנגלי גרשון ברין – פרופסור למקרא באוניברסיטת תל אביב דייוויד ברין – סופר מדע בדיוני יהודי אמריקאי זאב ברין – רופא בארץ ישראל. ממייסדי תחנת הבריאות העברית ואחוזת מגד ז'אן דה בריין – אציל צרפתי שהוכתר כמלך ירושלים סרגיי ברין – יזם יהודי אמריקאי ממוצא רוסי. ממייסדי גוגל ברן (פירושונים) ברון
גומא (פתולוגיה)

גומא (באנגלית: Gumma) הוא גידול רך, לא סרטני, הנובע מהשלב השלישוני של עגבת (ופטלת). זוהי צורה של גרנולומה. גומאות נמצאות לרוב בכבד (gumma hepatis), אך ניתן למצוא אותן גם במוח, בלב, בעור, בעצם, באשך וברקמות אחרות, מה שמוביל למגוון של בעיות פוטנציאליות כולל הפרעות נוירולוגיות או מחלת מסתמי הלב. לגומאות יש מרכז נמק מוצק המוקף ברקמה דלקתית, היוצרת מסה חלבונית אמורפית. המרכז עשוי להפוך לחלקו היאליני (חומר היאליני הוא חומר בעל מראה זגוגי). אזורים מרכזיים אלה מתחילים למות באמצעות נמק קרישה, אם כי הם שומרים גם על חלק מהמאפיינים המבניים של רקמות תקינות בעבר, מה שמאפשר הבחנה מהגרנולומות של שחפת, שבהן נמק קשתי מחסל מבנים קיימים. מאפיינים היסטולוגיים נוספים של גומאות כוללים אזור התערבות המכיל תאים אפיתליים עם גבולות לא ברורים ותאי ענק מרובי גרעינים, ואזור היקפי של פיברובלסטים ונימים. ניתן לראות חדירת לימפוציטים ותאי פלזמה גם באזור ההיקפי. עם הזמן, גומאות עוברות בסופו של דבר ניוון סיבי, ומשאירות אחריהן צלקת לא סדירה או גוש סיבי עגול. גידולים בעלי מראה של גומא מתוארים כגומאטיים. בעגבת, הגומא נגרמת מתגובה לחיידקי ספירוקאטים ברקמה. נראה שזו הדרך של גוף האדם להאט את פעולת החיידק הזה; זוהי תגובה חיסונית ייחודית המתפתחת בבני אדם לאחר שמערכת החיסון לא מצליחה להרוג את העגבת. היווצרות גומאטה נדירה במדינות מפותחות, אך שכיחה באזורים חסרי טיפול רפואי הולם. גומאות עגבת נמצאות ברוב המקרים, אך לא בכל המקרים, של עגבת שלישונית, ויכולות להופיע ביחיד או בקבוצות. נגעי חניכיים יכולים להיות בדרך כלל זיהום עגבת ארוך טווח, מאוחרת שפירה. מדיה וקבצים בנושא גומא בוויקישיתוף גומא, באתר אנציקלופדיה בריטניקה (באנגלית) Marks M (באוגוסט 2018). "Advances in the Treatment of Yaws". Tropical Medicine and Infectious Disease. 3 (3): 92. doi:10.3390/tropicalmed3030092. PMC 6161241. PMID 30274488. {{cite journal}}: (עזרה) Ghanem, Khalil G.; Hook, Edward W. (2020). "303. Syphilis". In Goldman, Lee; Schafer, Andrew I. (eds.). Goldman-Cecil Medicine (באנגלית). Vol. 2 (26th ed.). Philadelphia: Elsevier. p. 1985. ISBN 978-0-323-55087-1. Cui L, Xu Z, Hou H (2020-01-15). "Diagnosis and Treatment of Spinal Syphilitic Gumma: A Case Report". Frontiers in Neurology. 10: 1352. doi:10.3389/fneur.2019.01352. PMC 6974620. PMID 32010040. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
טימפניה (רפואה)

טימפּניה או טימפניות (באנגלית: Tympany), המכונה גם מטאוריזם (במיוחד בבני אדם), היא מצב רפואי שבו עודף גז מצטבר במערכת העיכול וגורם להתנפחות הבטן. המונח הוא מיוונית τύμπανο (שפירושו "תוף"). אין לבלבל את זה עם דלקת האוזן התיכונה (נקרא גם טימפניטיס). הגורם העיקרי למטאוריזם הוא אירופגיה, שהיא צריכת אוויר גדולה במהלך ארוחה בשל העובדה שאנשים מדברים בזמן שהם אוכלים או אוכלים מהר מאוד בגלל לחץ או חרדה. סיבות נוספות הן: צריכה מוגברת של משקאות קלים. צריכה מוגברת של פחמימות. שימוש באנטיביוטיקה, מכיוון שהם משנים את פלורת המעיים וכתוצאה מכך את תהליך התסיסה על ידי חיידקי המעי. דלקת במעי. חסימת מעיים אבנים בכליות הפרעה תפקודית אכילת יתר גידול יתר של חיידקים דלקת של המעי טראומה קהה בכליות דַלֶקֶת הַצֶפֶק וֶסֶת נפיחות קוושיורקור (מחלת מחסור חריפה בילדות המתפתחת עקב צריכת חלבון ואנרגיה לא מספקת (כלומר הרעבה איכותית וכמותית כרונית). מדיה וקבצים בנושא טימפניה בוויקישיתוף Dorland's (2012). Dorland's Illustrated Medical Dictionary (32nd ed.). Elsevier. p. 1992. ISBN 978-0-19-856878-0. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
ריטה לי

רִיטה לי ג'ונס (בפורטוגזית: Rita Lee Jones; נולדה ב-31 בדצמבר 1947 בסאו פאולו, מדינת סאו פאולו, ברזיל, ונפטרה ב-8 במאי 2023, סן פאולו, מדינת סאו פאולו, ברזיל) הייתה זמרת-יוצרת ברזילאית. ריטה לי נולדה בווילה מריאנה, פרבר של העיר סאו פאולו, לאב ממוצא ברזילאי-אמריקני, רופא שיניים במקצועו, ולאמא ממוצא איטלקי פסנתרנית. היא למדה פסנתר קלאסי, אך בשלב כלשהו ביקשה מהוריה מערכת תופים. בשנת 1966 הייתה ממייסדי להקת הטרופיקליה, המוטנטים (אוס מוטנצ'יס Os Mutantes). החל משנת 1967 הלהקה התפרסמה מאוד ברחבי ברזיל, ואף ברחבי העולם, והיא הוציאה חמישה אלבומים, האחרון שבהם בשנת 1972. הלהקה התפרסמה במיוחד בשל שיתוף הפעולה עם זי'לברטו ז'יל, ופסטיבל ההקלטות של מוזיקת MPB שהתקיים בשנת 1967. בשנת 1969, לאחר מעצרם של זי'לברטו ז'יל וקייטנו ולוזו בידי הדיטטורה הצבאית בברזיל, יצאו המוטנטים למסע הופעות באירופה, ואחריו חזרו להופעות גם בברזיל. בשנת 1970 הוציאה ריטה לי אלבום סולו ראשון בשם Build Up, שנכשל מסחרית כישלון חרוץ. בשנת 1971 הוציאה אלבום שני, בליווי המוטנטים, אלבום בשם "היום זה יום המנוחה הראשון בחייך" (בפורטוגזית: Hoje É o Primeiro Dia do Resto da Sua Vida). בהמשך הסתכסכה ריטה לי עם חברי הלהקה וגורשה ממנה. היא חוותה תקופה של דיכאון שבה החליטה לוותר על קריירה מוזיקלית, אך למעשה, בזמן שהסתגרה בביתה, היא כתבה חומרים חדשים. בשנים 1972 עד 1975 היא יצרה עם להקה בשם "תותי פרוטי". בשנת 1975 הם הקליטו יחד את האלבום "פרי אסור" (בפורטוגזית: Fruto Proibido), שהפך לרב מכר, והכתיר את ריטה כ"מלכת הרוקנרול" בברזיל. לקראת סוף שנות השבעים החלה ריטה לי ברומן ובשיתוף פעולה מוזיקלי עם מי שיהפוך להיות בעלה ואבי שלושת ילדיה, הגיטריסט רוברטו דה קארוואליו (Roberto de Carvalho). בשנת 1976 היא נעצרה בגין אחזקת מריחואנה ונענשה בשנת "מאסר-בית", אך הורשתה תחת מגבלות לצאת ואף להופיע גם בתקופה זו. בשנת 1978 היא הוציאה את האלבום האחרון עם להקת תותי פרוטי, אלבום בשם "בבילוניה" (בבל, או בפורטוגזית: Babilônia), הכולל את הלהיט הנושא שם זה. בתחילת שנות השמונים עוד הוציאה ריטה לי כמה להיטים, אך לאחר מכן הקריירה שלה דעכה. היא הייתה ידועה כפעילה למען בעלי חיים וטבעונית. בשנת 2023 נפטרה בביתה מסרטן ריאות שבו לקתה לפחות שנה קודם לכן. אתר האינטרנט הרשמי של ריטה לי (באנגלית) מדיה וקבצים בנושא ריטה לי בוויקישיתוף ריטה לי, ברשת החברתית פייסבוק ריטה לי, ברשת החברתית אקס (טוויטר) ריטה לי, ברשת החברתית אינסטגרם ריטה לי, ברשת החברתית טיקטוק ריטה לי, סרטונים בערוץ היוטיוב ביוגרפיה
וולט אם זונטג

וולט אם זונטג (בגרמנית: World on Sunday) הוא עיתון שבועי גרמני היוצא לאור בגרמניה כל יום ראשון. וולט אם זונטג הוקם בשנת 1948 ויצא לאור על ידי אקסל שפרינגר. המשרד הראשי של העיתון נמצא בברלין, ויש לו מהדורות מקומיות בברלין, המבורג, מינכן ודיסלדורף. זוהי מהדורת יום ראשון של היומון די ולט. הוא כולל חלקים בנושאי פוליטיקה, ספורט, כלכלה, פיננסים, תרבות, תיירות ונדל"ן. בשנת 2009 הוכר וולט אם זונטג כאחד מ"העיתונים המעוצבים ביותר בעולם" על ידי החברה לעיצוב חדשות (אנ'), יחד עם ארבעה עיתונים נוספים. בשנת 2012 זכה העיתון בתואר עיתון שנה באירופה (אנ') בקטגוריית העיתונים בפריסה ארצית. בשנת 2013 זכתה וולט אם זונטג באותו פרס, אך הפעם בקטגוריית העיתונים השבועיים. במהלך הרבעון השני של 1992 הייתה לוולט אם זונטג תפוצה של 420,000 עותקים. תפוצתו הייתה 381,000 עותקים ב-1997, ו-532,000 ב-2014. במהלך מלחמת חרבות ברזל הביע העיתון תמיכה בישראל וגינה את מתקפת הפתע על ישראל. מדיה וקבצים בנושא וולט אם זונטג בוויקישיתוף אתר האינטרנט הרשמי של וולט אם זונטג (בגרמנית) אתר Welt am Sonntag הזנת RSS וולט אם זונטג, ברשת החברתית אקס (טוויטר) SND35 World's Best: Welt am Sonntag – Society for News Design, ‏2014-02-14 (באנגלית אמריקאית) "14th European Newspaper Award" (Press Release). Editorial Design. 2013. נבדק ב-4 בדצמבר 2014. {{cite web}}: (עזרה) "15th European Newspaper Award". Adnative. 15 בנובמבר 2013. נבדק ב-2 בדצמבר 2014. {{cite web}}: (עזרה) Georg Hellack (1992). "Press, Radio and Television in the Federal Republic of Germany" (Report). Inter Nationes. נבדק ב-3 באפריל 2015. {{cite web}}: (עזרה) Frank Esser (בספטמבר 1999). "'Tabloidization' of News". European Journal of Communication. 14 (3). נבדק ב-8 באפריל 2015. {{cite journal}}: (עזרה) "Welt am Sonntag | eurotopics.net". www.eurotopics.net. נבדק ב-2016-11-18. על שער השבועון המוביל בגרמניה: שמות הנרצחים בישראל, באתר כיפה, 15 באוקטובר 2023 ערך זה הוא קצרמר בנושא גרמניה. אתם מוזמנים לתרום לוויקיפדיה ולהרחיב אותו.
ממשלת חמאס השלישית ברצועת עזה

ממשלת חמאס השלישית ברצועת עזה הוקמה 17 באוקטובר 2016. בראשה עמד אסמעיל הנייה עד שהחליפו יחיא סנוואר בפברואר 2017, בעת שנבחר כמנהיג של ארגון החמאס ברצועת עזה. ארגון החמאס השתלט על רצועת עזה ביוני 2007. ב-17 באוקטובר 2016 הוועדה המנהלית העליונה על מינוי 16 שרים ומנכ"לים במוסדות ממשלתיים ברצועת עזה. הממשל ברצועת עזה מורכב משרים, מושלים כלליים וגורמים בכירים אחרים הקשורים ישירות לממשל הפלסטיני ברמאללה. במסגרת הרפורמה הממשלתית הוחלט על הרחבת משרד התכנון. ב-2017 הודיע ארגון החמאס על פירוק הוועדה המנהלית העליונה, במטרה לקדם את הפיוס הפנים-פלסטיני, עם ממשלת הרשות הפלסטינית ברמאללה. ממשלת האחדות הפלסטינית הוקמה ב-2 ביוני 2014, בעקבות הסכם פיוס בין פת"ח לחמאס. עם זאת הממשלה הגיעה תוך זמן קצר למבוי סתום בנוגע ליישום המדיניות. ביולי 2015 יושב ראש הרשות הפלסטינית מחמוד עבאס הוביל שינה את הרכב הממשלה באופן חד צדדי. ב-13 באוקטובר 2016 ארגון החמאס קרא להחזיר את השלטון המלא ברצועת עזה לארגון החמאס תחת הנהגתו של אסמאעיל הנייה. ב-17 באוקטובר תמכה המועצה המחוקקת הפלסטינית אשר בשליטת ארגון החמאס בבחירת נציגי ממשל חדשים ברצועת עזה, ללא הסכמת נשיא הרשות מחמוד עבאס, ובכך למעשה הוביל ליצירת ממשלה חדש המורכב מסגני שרים ומנהלים כלליים. בסוף אוקטובר 2016 וב-30 בנובמבר 2016 מחמוד עבאס נפגש עם המנהיג הפוליטי של ארגון החמאס ח'אלד משעל בקטאר. לפי הדיווחים בתקשורת מחמוד עבאס הציע לארגון החמאס להקים ממשלת אחדות זמנית במטרה לגשר על הסוגיות בין ארגון החמאס לפת"ח. בכירים אשר המשיכו לכהן בתפקיד שלהם עוד מממשלת האחדות הפלסטינית של יוני 2014. ממשל חמאס ברצועת עזה ממשלת הרשות הפלסטינית "Israel air strikes kill 42 Palestinians, rockets fired from Gaza". Reuters. 15 במאי 2021. {{cite web}}: (עזרה) "What's behind Hamas' latest Cabinet reshuffle in Gaza?". Al-Monitor. "Hamas appoints new prime minister in Gaza". The Jerusalem Post | JPost.com. "Hamas calls for return of Haniyeh's government". Al-Monitor. Balousha, Hazam; Booth, William (13 בפברואר 2017). "Hamas names hard-liner as its new political leader in Gaza". The Washington Post. ארכיון מ-15 בפברואר 2017. {{cite news}}: (עזרה)
Real Love

האם התכוונתם ל... Real Love (שיר של הביטלס) – שיר של הלהקה הביטלס. Real Love (שיר של קלין בנדיט וג'ס גלין) – שיר של הלהקה קלין בנדיט והזמרת ג'ס גלין. Real Love (שיר של דולי פרטון וקני רוג'רס) – שיר של זמרי הקאנטרי דולי פרטון וקני רוג'רס. Real Love (אלבום של דולי פרטון) – אלבום של הזמרת דולי פרטון. Real Love (אלבום של ליסה סטנספילד) – אלבום של הזמרת ליסה סטנספילד. Real Love (אלבום של שרה קונור) – אלבום של הזמרת שרה קונור.